Source: http://docplayer.fi/35108909-Katsastustoiminnan-aloittaminen-raskaan-kaluston-korjaamolla.html
Timestamp: 2018-10-20 20:26:21+00:00
Document Index: 19146794

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Katsastustoiminnan aloittaminen raskaan kaluston korjaamolla - PDF
Download "Katsastustoiminnan aloittaminen raskaan kaluston korjaamolla"
1 Ville-Antti Virtanen Katsastustoiminnan aloittaminen raskaan kaluston korjaamolla Opinnäytetyö Kevät 2015 SeAMK Tekniikka Konetekniikan tutkinto-ohjelma Auto- ja työkonetekniikka
2 2 SEINÄJOEN AMMATTIKORKEAKOULU Opinnäytetyön tiivistelmä Koulutusyksikkö: Tekniikan yksikkö Tutkinto-ohjelma: Konetekniikka Suuntautumisvaihtoehto: Auto- ja työkonetekniikka Tekijä: Ville-Antti Virtanen Työn nimi: Katsastustoiminnan aloittaminen raskaan kaluston korjaamolla Ohjaaja: Hannu Ylinen Vuosi: 2015 Sivumäärä: 52 Tämän opinnäytetyön tarkoituksena oli selvittää Scania Suomi Oy:n Seinäjoen korjaamon edellytyksiä aloittaa raskaan kaluston katsastustoiminta korjaamotoiminnan yhteydessä. Työssä perehdyttiin katsastustoimiluvan saamisen vaatimuksiin ja luvan hakemiseen sekä kevyelle, että raskaalle kalustolle. Vaatimusten pohjalta tutkittiin katsastustoiminnan aloittamisen vaatimia muutoksia ja hankintoja toimeksiantajan korjaamolla sekä laskettiin oman katsastustoiminnan kannattavuutta korjaamolla. Työn taustalla oli vuonna 2014 voimaan tullut uudistunut laki ajoneuvojen katsastustoiminnasta. Työssä tutustuttiin myös uuden lain keskeisimpiin muutoksiin verrattuna vanhaan lakiin. Muutosten myötä myös korjaamoille tuli mahdolliseksi aloittaa määräaikaiskatsastustoiminta korjaamotoiminnan yhteydessä. Lisäksi uuden lain myötä katsastustoimipisteen ei ole pakko katsastaa enää sekä kevyttä että raskasta kalustoa. Lakiin tutustumisen lisäksi työssä perehdyttiin uutta lakia täydentäviin asetuksiin, ohjeisiin ja määräyksiin. Selvityksen perusteella Seinäjoen Scanialla olisi edellytykset aloittaa oma katsastustoiminta. Toiminnan vaatimia suurimpia muutoksia olisivat yhden uuden työntekijän palkkaus sekä laadunhallintajärjestelmän sertifiointi lain vaatiman standardin mukaiseksi. Laskelman perusteella katsastustoiminnan aloittaminen korjaamolla ei ole kuitenkaan kannattavaa arvioiduilla katsastusmäärillä, mikäli palkattava henkilö toimii ainoastaan katsastustoiminnan töissä. Katsastustoiminta saataisiin kannattavaksi, mikäli palkattava henkilö tekisi katsastustoiminnan töiden lisäksi vähintään puolet ajasta muuta tuottavaa työtä. Avainsanat: katsastus, kuorma-autot, raskas liikenne, vaatimukset, kannattavuus
3 3 SEINÄJOKI UNIVERSITY OF APPLIED SCIENCES Thesis abstract Faculty: School of Technology Degree programme: Mechanical Engineering Specialisation: Automotive and Work Machine Engineering Author: Ville-Antti Virtanen Title of thesis: Starting inspection operations in a heavy vehicle workshop Supervisor: Hannu Ylinen Year: 2015 Number of pages: 52 The purpose of this thesis was to find out preconditions of starting the inspection operations at the heavy vehicle workshop of Scania Suomi Oy in Seinäjoki. In this paper, the requirements of getting the inspection license and applying the license were being researched. The required changes and investments of starting the inspection operations at Scania s workshop were investigated based on the requirements of the law. The profitability of starting the inspection business at the workshop was also estimated. The subtext of this thesis was the renewed law about the inspection operations of the vehicles which took effect in Therefore, the most important changes compared to the old law were inspected. The changes in the law made it possible for workshops to get the license for the inspection operations. Along with the new law, the stations do not have to inspect both the light and heavy vehicles anymore. The regulations, instructions and commissions that supplement the law were also being familiarized in the paper. On the basis of the research Scania Seinäjoki has the potential to start the inspection business in their workshop. The biggest changes it would require are hiring one new employee and certificating the quality management system to fulfil the order of the law. However, based on the calculations, starting the inspection business is not profitable with the estimated number of the inspections, if the hired employee works only in the tasks related to the inspections. The inspection would become profitable if the hired employee would also work with other productive tasks at least half of the time. Keywords: inspection, trucks, heavy traffic, requirements, profitability
4 4 SISÄLTÖ Opinnäytetyön tiivistelmä... 2 Thesis abstract... 3 SISÄLTÖ... 4 Kuva- ja taulukkoluettelo... 6 Käytetyt termit ja lyhenteet JOHDANTO Työn tausta Työn tavoite Yritysesittely LAKI AJONEUVOJEN KATSASTUSTOIMINNASTA Lupalajit Riippumattomuus Koulutusvaatimukset Tarkastuspaikka Lakimuutoksen tavoitteiden toteutuminen KATSASTUSLUVAN VAATIMUKSET Katsastusluvan hakeminen Laitevaatimukset Kevyt kalusto Raskas kalusto Laitteiden kalibrointi Tilavaatimukset Henkilöstövaatimukset Katsastaja Katsastustoiminnasta vastaava henkilö Riippumattomuusvaatimukset Laadunhallintajärjestelmä KATSASTUSTOIMINTA KORJAAMOLLA Nykytilanne Ulkopuolisen katsastusyrityksen toiminta korjaamon tiloissa... 35
5 5 5 OMAN KATSASTUSTOIMINNAN VAATIMUKSET KORJAAMOLLA Tilat Laitteet Henkilöstö Laadunhallinta KATSASTUSTOIMINNAN KANNATTAVUUS Toiminnan aloittamisen kustannukset Toiminnan kustannukset Tuotot Kannattavuus YHTEENVETO LÄHTEET... 51
6 6 Kuva- ja taulukkoluettelo Kuva 1. Katsastuksiin käytettävä tila Taulukko 1. Ulkopuolisen katsastusyrittäjän toimintaa varten tehtyjen hankintojen verottomat kustannukset (Kiiala 2015) Taulukko 2. Toiminnan aloittamisen kustannukset Taulukko 3. Toiminnan vuosikustannukset Taulukko 4. Raskaan kaluston katsastushinnat (A-katsastus Nurmo 2015) Taulukko 5. Katsastustoiminnan vuositulot Taulukko 6. Katsastustoiminnan vuosikustannukset ja vuosituotot Taulukko 7. Katsastustoiminnan vuositulos Taulukko 8. Katsastustoiminnan vuositulos, jos katsastaja tekee puolet työajasta muuta tuottavaa työtä
7 7 Käytetyt termit ja lyhenteet Katsastustoimintalaki Tässä työssä katsastustoimintalaista puhuttaessa tarkoitetaan lakia 957/2013, joka on nimeltään laki ajoneuvojen katsastustoiminnasta. Kevyt kalusto Kevyellä kalustolla tarkoitetaan tässä työssä N1-, L-, O1- ja O2-luokkien ajoneuvoja sekä kokonaismassaltaan alle 3,5-tonnisia M1-luokan ajoneuvoja. Raskas kalusto Tarkastuspaikka Trafi VAK Raskaalla kalustolla tarkoitetaan tässä työssä N2-, N3-, M2-, M3-, O3-, O4-, T- ja C-luokan ajoneuvoja sekä kokonaismassaltaan yli 3,5-tonnisia M1-luokan ajoneuvoja. Paikka, joka saa ilman erillistä katsastuslupaa suorittaa tiettyjä katsastuksen osia. Liikenteen turvallisuusvirasto, jonka tehtävänä on edistää ja kehittää liikennejärjestelmän turvallisuutta. Antaa toimialaa koskevia lupia ja hyväksyntöjä sekä ohjeita ja määräyksiä. (Liikenteen turvallisuusvirasto Trafi.) Vaarallisten aineiden kuljetus.
8 8 1 JOHDANTO Tämän opinnäytetyön tarkoituksena on selvittää Scania Suomi Oy:n Seinäjoen korjaamon edellytyksiä aloittaa raskaan kaluston katsastustoiminta korjaamolla yrityksen omissa nimissä. Työn alkupuolella olevassa teoriaosuudessa esitellään yleisesti uudistunut katsastustoimintalaki sekä sen keskeisimmät muutokset verrattuna vanhaan lakiin. Tämän jälkeen käydään läpi katsastusluvan hakemista ja sen saamiseksi asetettuja vaatimuksia niin raskaalle kuin kevyellekin kalustolle. Työn keskiosassa esitellään korjaamolla tähän asti käytössä olleet toimintatavat katsastuksien ja niihin liittyvien tarkastuksien suhteen sekä esitellään kevään 2015 aikana alkava toiminta, jossa ulkopuolinen katsastusyritys suorittaa katsastuksia korjaamon tiloissa. Teoriaosuuden pohjalta mietitään mitä korjaamon oman katsastustoiminnan aloittaminen vaatisi. Työn loppupuolella mietitään, minkälaisia kuluja katsastustoiminnasta seuraisi ja minkälaisia tuottoja sillä olisi mahdollista saada. Kuluja ja tuottoja vertaamalla pohditaan oman katsastustoiminnan kannattavuutta. 1.1 Työn tausta Uusi laki ajoneuvojen katsastustoiminnasta (957/2013) tuli voimaan 1. heinäkuuta Uusi katsastustoimintalaki mahdollistaa lainmukaisin ehdoin ajoneuvojen määräaikais- ja valvontakatsastusluvan saamisen korjaamoille ja korjaamotoiminnan aloittamisen katsastusaseman yhteydessä. Lisäksi laissa eriytetään kevyen ja raskaan kaluston luvat siten, että katsastustoimintaa harjoittavan yrityksen ei ole enää pakko suorittaa katsastuksia näiden molempien ryhmien ajoneuvoille. Uuden lain tavoitteena on lisätä katsastusalan kilpailua sekä katsastustoimipaikkojen määrää ja tätä kautta hillitä katsastushintojen nousua (Katsastuslain uudistus). Kevyen ja raskaan kaluston lupien erottaminen toisistaan saattaa kuitenkin johtaa raskaan kaluston katsastustoimipaikkojen vähenemiseen. Raskaan kaluston katsastamiseen vaadittavat tilat ja laitteet ovat kalliita verrattuna kevyen kaluston vastaaviin, raskaan kaluston määrä on vähäisempi ja raskaan kaluston katsastajalta vaadittava koulutustaso on korkeampi. Tämän vuoksi raskaan kaluston katsastus-
9 9 toiminta on monille katsastustoimipaikoille kannattamatonta ja siitä saatetaan joillakin katsastustoimipaikoilla luopua. Raskaan kaluston toimipaikkojen väheneminen saattaa nostaa raskaan kaluston katsastusten hintoja ainakin alkuvaiheessa. Työn toimeksiantajana toimiva Scania Suomi Oy:n Seinäjoen korjaamo on toiminut tähän asti ainoastaan Trafin hyväksymänä tiettyjen katsastukseen liittyvien osien tarkastuspaikkana. Lisäksi asiakkaiden pyytäessä korjaamolta on viety heidän autojaan katsastettavaksi läheisille katsastusasemille. Kaikkien palveluiden saaminen saman katon alta on kuitenkin kilpailuvaltti erityisesti juuri raskaan kaluston alalla, koska autot pitäisi usein saada mahdollisimman nopeasti takaisin ajoon. Tämän vuoksi kevään 2015 aikana Seinäjoen Scanian tiloissa aloitetaan katsastukset siten, että ulkopuolisen katsastusyrittäjän katsastusmies käy pyydettäessä katsastamassa raskaan kaluston ajoneuvoja paikan päällä. Tätä toimintaa varten korjaamon laitteisiin ja tiloihin tehtiin jo joitakin muutoksia. Koska uusi laki mahdollistaa katsastuksen myös korjaamon omissa nimissä, on järkevää miettiä myös tätä mahdollisuutta toimeksiantajan korjaamolla. 1.2 Työn tavoite Työn tavoitteena on selvittää mahdollisuutta aloittaa raskaan kaluston katsastustoiminta Scania Suomi Oy:n Seinäjoen korjaamolla. Ensisijaisena tavoitteena on selvittää, miten katsastusluvan hakeminen käytännössä tapahtuu sekä mitä katsastusluvan saamiseksi korjaamon laitteilta, tiloilta, henkilöstöltä ja muista asioista vaaditaan. Lisäksi tavoitteena on miettiä, mitä kuluja katsastustoiminnan aloittaminen ja ylläpitäminen yrityksessä aiheuttaisi. Tämänhetkisten raskaan kaluston katsastushintojen ja arvioidun katsastuspalvelun asiakasmäärän perusteella arvioidaan katsastustoiminnasta saatavia tuottoja. Kuluja ja tuottoja vertaamalla lasketaan, olisiko katsastustoiminta korjaamolla taloudellisesti kannattavaa. Katsastusluvan vaatimusten selvittämiseksi työssä paneudutaan uuteen katsastustoimintalakiin sekä sitä tarkentaviin asetuksiin, määräyksiin ja ohjeisiin. Työn teoriaosuuden tavoitteena on ymmärtää lain ja asetusten määräykset ja pyrkiä tiivistämään ne yhdeksi helposti ymmärrettäväksi kokonaisuudeksi.
10 Yritysesittely Scania Suomi Oy on Scania-konsernin tytäryhtiö, jonka palveluksessa työskentelee 555 työntekijää Scania kuorma-autojen maahantuontiin, myyntiin ja jälkimarkkinointipalveluihin liittyvissä töissä Suomessa. Suomessa on yhteensä 25 Scanian myynti- ja huoltopistettä, joista 19 on Scania Suomi Oy:n omistamia. Vuonna 2012 yhtiön nimi muuttui Oy Scan-Auto Ab:sta Scania Suomi Oy:ksi. (Scania Suomessa.) Seinäjoen Scania-korjaamolla työskentelee yhteensä noin 25 työntekijää. Korjaamon palveluihin kuuluu uusien ja käytettyjen kuorma-autojen, huoltosopimusten ja varaosien myynti. Korjaamolla huolletaan, korjataan ja varustellaan kuormaautojen lisäksi myös linja-autoja ja perävaunuja. Lisäksi palveluihin kuuluvat katsastukseen liittyvät tarkastukset sekä Scania assistance 24h-päivystys. Seinäjoen korjaamon nykyiset toimitilat otettiin käyttöön vuonna 2000.
11 11 2 LAKI AJONEUVOJEN KATSASTUSTOIMINNASTA Laki ajoneuvojen katsastustoiminnasta (957/2013) tuli voimaan Lain tavoitteena on helpottaa katsastusluvan saamista ja tätä kautta lisätä katsastuspalvelujen tarjontaa sekä lisätä kilpailua alalla (Katsastuslain uudistus). Lisääntyvän kilpailun tarkoituksena on hillitä katsastushintojen nousua. Tässä luvussa kerrotaan uuden lain tärkeimmistä kohdista ja muutoksista verrattuna vanhaan lakiin sekä pohditaan lakimuutoksen tavoitteiden toteutumista käytännössä. Katsastusluvan hakemisesta sekä lain mukaisista vaatimuksista katsastusluvan saamiseksi kerrotaan tarkemmin luvussa Lupalajit Uudessa laissa katsastuslupa jaetaan lupalajeihin, ja lupa myönnetään yhteen tai useampaan seuraavista lupalajeista: 1) kevyiden ajoneuvojen määräaikais- ja valvontakatsastuksiin; 2) raskaiden ajoneuvojen määräaikais- ja valvontakatsastuksiin; 3) kevyiden ajoneuvojen määräaikais-, valvonta-, rekisteröinti-, muutos- ja kytkentäkatsastuksiin; 4) raskaiden ajoneuvojen määräaikais-, valvonta-, rekisteröinti-, muutos- ja kytkentäkatsastuksiin. (L 957/2013, 2. luku, 6.) Kevyiden ajoneuvojen luokkaan kuuluvat N1-, L-, O1- ja O2-luokkien ajoneuvot sekä kokonaismassaltaan enintään 3,5 tonnia olevat M1-luokan ajoneuvot. Raskaisiin ajoneuvoihin puolestaan luetaan kokonaismassaltaan yli 3,5 tonnia olevat M1-luokan ajoneuvot sekä N2-, N3-, M2-, M3-, O3-, O4-, T- ja C-luokan ajoneuvot. (L 957/2013, 1. luku, 3.) Vanhaan lakiin verrattuna uusi laki mahdollistaa siis sen, että saman katsastustoimipaikan ei välttämättä tarvitse katsastaa sekä kevyitä että raskaita ajoneuvoja. Tähän saakka raskaiden ajoneuvojen katsastus on ollut monelle katsastusasemal-
12 12 le kannattamatonta toimintaa raskaiden ajoneuvojen pienemmän määrän, niiden katsastuksen vaatiman pidemmän ajan ja korkeampien laite- ja tilakustannusten vuoksi. Uuden lain myötä monien nykyisten katsastusasemien uskotaan luopuvan raskaiden ajoneuvojen katsastustoiminnasta ja tätä kautta näiden katsastusten hintojen uskotaan nousevan. Muutoksen vaikutusta käytännössä on vaikea vielä nähdä, sillä vanhat katsastusluvat ovat voimassa vielä luvassa määrätyn ajan ja tämän vuoksi monet asemat eivät tee muutoksia ainakaan vielä nykyisten lupiensa voimassaoloaikana. Raskaiden ja kevyiden ajoneuvojen katsastuslupien eriyttäminen alentaa myös alalle tulon kustannuksia ja saattaa näin lisätä ainakin kevyiden ajoneuvojen katsastustoimipaikkojen määrää. 2.2 Riippumattomuus Toinen uuden lain merkittävistä uudistuksista on tiukoista riippumattomuusvaatimuksista luopuminen määräaikais- ja valvontakatsastuksissa. Käytännössä tämä tarkoittaa sitä, että myös autoalan korjaamotoimintaa harjoittavien yritysten on mahdollista saada katsastuslupa määräaikais- ja valvontakatsastuksiin ja katsastusasemien puolestaan on mahdollista aloittaa myös korjaamotoiminta. Tämän uudistuksen tarkoituksena on lisätä kilpailua alalla ja tämän myötä jopa laskea kevyiden ajoneuvojen katsastushintoja. Ainakaan toistaiseksi kovin moni korjaamo ei ole kuitenkaan vielä hakenut katsastuslupaa. Rekisteröinti-, muutos- ja kytkentäkatsastusten riippumattomuusvaatimukset säilyvät vanhan lain kaltaisina. 2.3 Koulutusvaatimukset Myös katsastajakoulutukseen pääsemiseksi vaadittavat koulutusvaatimukset lievenivät uuden lain myötä. Ennen katsastajaksi pääseminen vaati auto- tai konepuolen insinööritutkintoa tai teknikon tutkintoa. Uuden lain (L 957/2013) 18. pykälässä määrätään kuitenkin, että määräaikais- ja valvontakatsastuksiin peruskoulutusvaatimuksen täyttämiseksi riittää katsastustoimintaan soveltuva, ammatillisesta aikuiskoulutuksesta annetussa laissa tarkoitettu ammattitutkinto. Trafin ylitarkastaja Kimmo Karjalaisen (2015) mukaan soveltuvia ammattitutkintoja ovat henkilöau-
13 13 tomekaanikon ammattitutkinto, raskaskalustomekaanikon ammattitutkinto sekä autokorimekaanikon ammattitutkinto. Lisäksi lain mukaan ammatillisesta aikuiskoulutuksesta annetussa laissa tarkoitettu katsastustoimintaan soveltuva erikoisammattitutkinto riittää peruskoulutukseksi myös muihin katsastuksiin. Soveltuvia erikoisammattitutkintoja ovat automekaanikon erikoisammattitutkinto, autoalan työnjohdon erikoisammattitutkinto sekä autokorimestarin erikoisammattitutkinto (Karjalainen 2015). Uudessa laissa halutaan myös helpottaa vastavalmistuvien insinöörien alalle tuloa ja opiskelujen aikaista työntekoa peruskoulutusvaatimuksesta annetulla poikkeuksella. Sen mukaan henkilö täyttää peruskoulutusvaatimuksen, jos hän on suorittanut 30 opintopistettä ammattikorkeakoulun ajoneuvotekniikan perus- ja ammattiopintoja tai muita soveltuvia konetekniikan perus- ja ammattiopintoja (L 957/2013, 3. luku, 20 ). Näin ollen autopuolen insinööriopiskelija voi suorittaa katsastajakoulutuksen jo ennen valmistumistaan. Poikkeus on voimassa 2 vuotta määräaikaiskatsastuskoulutuksen loppukokeen suorittamisesta (L 957/2013, 3. luku, 20 ). 2.4 Tarkastuspaikka Tiettyjä katsastuksen osia saa suorittaa myös tarkastuspaikaksi kutsutut paikat, joilla ei ole katsastuslupaa (L 957/2013, 2. luku, 5 ). Tarkastuspaikka voi ilman katsastuslupaa suorittaa: a) pakokaasupäästöjen tarkastuksen b) ajoneuvon ja ajoneuvoyhdistelmän paineilmajarrujen tai sähköohjattujen jarrujen suorituskyvyn ja jarrutehon tarkastuksen sekä siihen kuuluvan jarrujen yhteensovittamisen tarkastuksen c) vetokytkinlaitteen tarkastuksen d) nopeudenrajoittimen toiminnan tarkastuksen. (A 196/2014, 17.) Tarkastuspaikalla tulee olla tarkastuksiin soveltuvat tilat, riittävä laitteisto, ja pätevä henkilöstö (L 957/2013, 2. luku, 5 ). Lisäksi tarkastuspaikan tulee tehdä Trafille
14 14 ilmoitus ennen toiminnan aloittamista pakokaasupäästöjen, nopeudenrajoittimien sekä vetokytkinlaitteiden tarkastuksista (A 196/2014, 17 ). Asetuksen mukaan jarrujen mittauksia ja sovituksia varten tarkastuspaikalla tulee olla asetuksen 1247/ :n mukainen jarrutöiden A-lupa. Asetuksessa säädetään, että tarkastuspaikan tekemistä tarkastuksista on annettava todistus, josta ilmenee tarkastuksen tulos, ajoneuvon yksilöintitiedot, tarkastuspaikka, tarkastuspäivä sekä tarkastajan allekirjoitus ja nimenselvennys. Trafi valvoo tarkastuspaikkojen toimintaa ja voi antaa niiden toiminnasta huomautuksen, kirjallisen varoituksen tai päättää, ettei tarkastuspaikan tarkastuksia hyväksytä, jos puutteet ja laiminlyönnit jatkuvat kirjallisesta varoituksesta huolimatta (L 957/2013, 2. luku, 5 ). 2.5 Lakimuutoksen tavoitteiden toteutuminen Lakimuutoksen valmisteluvaiheessa katsastustoiminnan aloittamisen mahdollistuminen myös korjaamoille herätti paljon kiinnostusta. Vaatimukset katsastustoiminnan aloittamiselle ovat kuitenkin osoittautuneet korjaamojen ennakkokäsitystä kovemmiksi ja siksi ryntäystä katsastustoimintaan ei ole nähty. Trafin erityisasiantuntija Markku Kärkkäisen (2015) mukaan 26. helmikuuta mennessä katsastustoimiluvan on saanut kuusi korjaamoa, jonka lisäksi vireillä on neljä hakemusta. Marraskuussa 2014 Veho Group Oy:n Espoon toimipiste aloitti ensimmäisenä korjaamona raskaan kaluston katsastukset (Riikonen 2014b, 55). Vastaavasti kuitenkin helmikuun 26. päivään mennessä 25 katsastusasemaa on supistanut toimintaansa luopumalla raskaan kaluston katsastustoiminnasta (Kärkkäinen 2015). Yhteensä kevyiden ajoneuvojen katsastustoimipaikkojen määrä on lisääntynyt lakimuutoksen jälkeen 19 toimipaikalla, mikä tarkoittaa 4 prosentin kasvua toimipaikkojen määrässä. Raskaan kaluston katsastuksia suorittavien toimipaikkojen määrä on puolestaan laskenut 21 toimipaikalla eli yhteensä 5 prosentilla. Tämä tarkoittaa sitä, että katsastustoiminnan aloittaneiden korjaamojen ja raskaan kaluston katsastukset lopettaneiden katsastusasemien lisäksi uudistus on tuonut alalle joitakin kokonaan uusia yrittäjiä. (Katsastuslain uudistus muokkasi...) Trafin mukaan katsastusten hinnat ovat laskeneet lievästi lakiuudistuksen jälkeen, mutta alueelliset erot hintakehityksen suhteen ovat melko suuria (Katsastuslain
15 15 uudistus muokkasi ). Trafin uutisessa arvellaan, että korjaamojen ja katsastusasemien ennestään tiivis yhteistyö on aiheuttanut sen, että korjaamot pohtivat vielä oman katsastustoiminnan kannattavuutta. Lakiuudistus on tuonut katsastuspalvelut joissakin paikoissa myös lähemmäs kuluttajaa, sillä katsastustoimintaa on aloitettu tarjoamaan myös joillakin sellaisilla paikkakunnilla, joissa katsastusta ei ole ennestään ollut. Esimerkkinä tästä on ensimmäinen katsastusluvan saanut korjaamo Huoltokeskus Ysiauto Ay, joka toimii Urjalassa, paikkakunnalla jossa katsastuspalveluja ei ennestään ollut saatavilla (Riikonen 2014, 24 26). Ysiauton yrittäjä toteaakin artikkelissa, että katsastustoiminnan aloittaminen ei olisi ollut järkevää, jos paikkakunnalla olisi ennestään ollut katsastustoimipiste. Vaikka lakiuudistuksen vaikutukset nähdään varmasti paremmin vasta pidemmällä aikavälillä, voidaan nyt jo todeta, että vaikutukset ovat olleet ennakoidun kaltaisia ja lakiuudistuksen tavoitteet ovat jossain määrin jo toteutuneet. Uudistuksen huonona puolena voidaan pitää raskaan kaluston katsastustoimipaikkojen määrän vähenemistä, joka saattaa jatkossa nostaa raskaan kaluston katsastusten hintoja. Tämäkin muutos oli kuitenkin ennakoidun kaltainen.
16 16 3 KATSASTUSLUVAN VAATIMUKSET Katsastustoimintaa saa tarkastuspaikkojen suorittamia katsastuksen osia lukuun ottamatta suorittaa vain se, jolle on myönnetty katsastuslupa (L 957/2013, 2. luku, 4 ). Katsastusluvan hakemisesta ja luvan saamisen vaatimuksista säädetään katsastustoimintalaissa 957/2013 sekä sitä täydentävissä asetuksissa, Trafin ohjeissa ja määräyksissä. Tässä luvussa käsitellään tarkemmin katsastusluvan hakemista ja vaatimuksia. Lyhyesti katsastusluvan saamisen edellytykset listataan laissa seuraavasti: Määräaikais- ja valvontakatsastuksiin oikeuttavan katsastusluvan myöntämisen edellytyksenä on, että: 1) hakijalla on oikeus harjoittaa elinkeinoa Suomessa; 2) hakija ei ole konkurssissa ja jos hakija on luonnollinen henkilö, hän on täysi-ikäinen eikä hänen toimintakelpoisuuttaan ole rajoitettu; 3) hakija on luotettava; 4) hakijan toiminta on järjestetty siten, ettei hakijan harjoittama muu ajoneuvoihin liittyvä toiminta kuin katsastustoiminta vaikuta katsastuksen lopputulokseen; 5) hakija pystyy varmistamaan toiminnan riittävän korkean laadun ja hakijalla on laadunhallintajärjestelmien vaatimuksia koskevan standardin SFS-EN ISO 9001:2008 tai tätä uudemman kyseisen standardin mukaan akkreditoidun sertifiointielimen sertifioima hakijan katsastustoimipaikat kattava riittävän laaja laadunhallintajärjestelmä; laadunhallintajärjestelmässä on otettava huomioon katsastustoiminnalle säädetyt ja määrätyt vaatimukset; 6) hakijalla on palveluksessaan täysi-ikäinen, luotettava ja ammattitaitoinen katsastustoiminnasta vastaava henkilö, joka ei ole konkurssissa ja jonka toimintakelpoisuutta ei ole rajoitettu; 7) hakijan palveluksessa olevat katsastajat ovat luotettavia ja ammattitaitoisia ja heillä on katsastusoikeuksiinsa kuuluvien ajoneuvojen ajooikeus;
17 17 8) hakijalla on riittävät toimitilat, joissa katsastukset suoritetaan; 9) hakijalla on katsastuslaitteet ja varusteet, joilla katsastukset voidaan suorittaa asianmukaisesti sen mukaan kuin 12 :n 2 momentissa säädetään; 10) hakijalla on asianmukaiset yhteydet ajoneuvoliikennerekisteriin; 11) hakija pystyy huolehtimaan asianmukaisesta tietosuojasta; 12) hakijalla on vastuuvakuutus, jonka vakuutusmäärän arvioidaan katsastustoiminnan laatu ja laajuus huomioon ottaen riittävän katsastustoiminnasta ajoneuvoille mahdollisesti aiheutuvien vahinkojen korvaamiseen ja joka muilta ehdoiltaan vastaa alalla tavanomaista vakuutuskäytäntöä. Rekisteröinti-, muutos- ja kytkentäkatsastuksiin oikeuttavan katsastusluvan myöntämisen edellytyksenä on, mitä 1 momentin 1 3 ja 5 12 kohdassa säädetään. Lisäksi edellytetään, että luvan hakija on riippumaton. (L 957/2013, 2. luku, 7.) 3.1 Katsastusluvan hakeminen Katsastuslupaa haetaan kirjallisesti Trafilta ja lupahakemuksen sisältö määritellään katsastustoimintalain 13 :ssä seuraavasti: Katsastuslupaa haetaan kirjallisesti Liikenteen turvallisuusvirastolta. Hakemukseen on liitettävä: 1) yhtiömuodossa toimivalta hakijalta kaupparekisteriote tai muu vastaava selvitys sekä selvitys omistussuhteista; 2) tieto siitä, millaista 6 :ssä tarkoitettua lupaa haetaan; 3) tieto paikasta, jossa toimintaa ryhdytään harjoittamaan; 4) selvitys siitä, miten hakija varmistaa toimintansa riittävän korkean laadun, ja selvitys laadunhallintajärjestelmän sertifioinnista 7 :n 1 momentin 5 kohdassa mainitun standardin mukaisesti;
18 18 5) tieto katsastustoiminnasta vastaavasta henkilöstä; 6) selvitys siitä, miten hakijan on tarkoitus toteuttaa yhteydet ajoneuvoliikennerekisteriin ja miten hakija huolehtii asianmukaisesta tietosuojasta; 7) selvitys siitä, miten toimitilat, laitteet sekä katsastustoiminnasta vastaava henkilö, katsastajat ja 9 :ssä tarkoitetut henkilöt täyttävät hakemuksen mukaisen toiminnan vaatimukset; 8) selvitys vastuuvakuutuksesta; 9) arvio katsastustoiminnan aloittamisajankohdasta. Määräaikais- ja valvontakatsastuksia suorittamaan oikeuttavan katsastusluvan hakijan, joka harjoittaa ajoneuvojen taikka niiden osien tai varusteiden valmistusta, maahantuontia, kauppaa, suunnittelua, markkinointia, korjausta tai huoltoa, vakuutustoimintaan liittyvää ajoneuvojen vahinkotarkastustoimintaa taikka luvanvaraista liikennettä on osoitettava, miten hakija järjestää toimintansa siten, ettei hänen harjoittamansa muu toiminta vaikuta katsastuksen lopputulokseen. Rekisteröinti-, muutos- ja kytkentäkatsastuksiin oikeuttavan katsastusluvan hakijan on esitettävä selvitys siitä, että hakija täyttää 11 :ssä säädetyt riippumattomuusvaatimukset. Jos katsastusluvan hakijalla on voimassaoleva katsastuslupa, hakemukseen ei tarvitse liittää niitä 1 momentissa tarkoitettuja selvityksiä, jotka on toimitettu lupaviranomaiselle edellisen hakemuksen yhteydessä tai valvontaa varten edellyttäen, että asiakirjoissa olevat tiedot pitävät edelleen paikkansa. (L 957/2013, 2. luku, 13.) Lupa myönnetään sen jälkeen, kun Trafi on käynyt tarkastamassa katsastustoimipaikalla, että toimitilat, laitteet ovat vaatimusten mukaiset ja muut katsastusluvan myöntämisen edellytykset täyttyvät (L 957/2013, 2. luku, 14 ). Katsastustoiminta tulee aloittaa kuuden kuukauden kuluessa luvan saamisesta, ellei Trafi pidennä määräaikaa erityisestä syystä (L 957/2013, 4. luku, 22 ). Trafi valvoo katsastustoimintaa ja tarkistaa vähintään viiden vuoden välein, että katsastusluvan myöntämisen edellytykset täyttyvät edelleen katsastustoimipaikalla (L 957/2013, 6. luku, 37 ).
19 Laitevaatimukset Katsastustoimintalain (L 957/2013) 12 :n mukaan katsastustoimipaikalla on oltava katsastuksia varten laitteet ja varusteet, jotka soveltuvat katsastettavien ajoneuvojen tarkastuksiin. Trafin antamassa määräyksessä määritellään vaaditut laitteet ja niiltä vaaditut ominaisuudet erikseen kevyen ja raskaan kaluston toimipaikoille Kevyt kalusto Kevyiden ajoneuvojen katsastustoimipaikalla vähintään vaadittavat laitteet listataan Trafin määräyksen (TRAFI/597/ /2013) kohdassa seuraavasti: Kevyiden ajoneuvojen katsastuksia suorittavalla toimipaikalla on oltava vähintään seuraavat laitteet: jarrudynamometri hidastuvuusmittari keventimellä ja välystentarkistuslaitteella varustettu ajoneuvonostin tai tarkastuskuilu pakokaasupäästöjen mittauslaitteet ajovalojen suuntaukseen ja valotehon mittaukseen soveltuva jalustalla varustettu tarkastuslaite akseli- tai telimassan mittaukseen soveltuva vaaka äänenpainetason mittari henkilö- ja pakettiautojen heilahtelunvaimentimien testauslaite
20 20 tarvittavat ajoneuvokohtaiset tarkastusvälineet ruostehakku (T- tai 7-mallinen, kahvan pituus väh. 150 mm, materiaali esim. 10 mm pyöröteräs) rengasrauta (pituus noin 0,7 m) varrella varustettu peili (esim. kierrejousien tarkastamista varten) työntöjarrullisten perävaunujen jarrujen tarkastamisessa käytettävä rauta varmennosmeisti (oltava yksikärkinen) ajoneuvon lasien valonläpäisykyvyn mittari tai vertailulasi (valonläpäisykyky %, vertailulasin nimellisarvo on oltava selvillä) sopivat välineet akseliston välysten tarkastamiseen: o Saab 900 -mallin etuakseliston tarkastukseen käytettävät palat o VW Transporter ylätukivarren kevennysraudat o VW Kuplan etuakselin nivelien tarkastusrauta o Peugeotin taka-akselin tarkastamiseen tarkoitettu apupala (h=135 mm) o Fiatin taka-akselin tarkastamiseen tarkoitettu apupala (h=185 mm) jarrulevyjen paksuuden mittaukseen soveltuva laite, sovelluttava jarrulevyjen mittaamiseen niiden ollessa ajoneuvossa paikallaan metrimitta, 10 m renkaan urasyvyyden mittauslaite käsivalaisimet
21 21 poljinvoimamittari rekisteröinti-, muutos- ja kytkentäkatsastuksia varten digikamera (tarkkuus vähintään 2 megapikseliä ja oltava varustettu salamavalolla) (TRAFI/597/ /2013, kohta ) Määräyksessä määritetään myös erikseen joitakin laitteita koskevat vaatimukset niiden ominaisuuksista. Jarrudynamometri. Jarrudynamometrin tulee soveltua katsastettavien ajoneuvojen tarkastukseen ja sillä on saavutettava direktiivissä 2010/48/EU eri ajoneuvoluokille määritetyt jarrusuhteet. Dynamometriin ei saa myöskään tehdä muutoksia joihin ei ole laitteen valmistajan hyväksyntää. (TRAFI/597/ /2013, kohta ) Hidastuvuusmittari. Hidastuvuusmittarin tuloksista on pystyttävä tekemään sähköinen tallenne tai tuloste. Mittari täytyy pystyä kiinnittämään autoon luotettavasti. Mittarilla on kyettävä tekemään mittaus vähintään 30 km/h nopeudesta ja sen on kyettävä mittaustaajuuteen joka on vähintään 10 kertaa sekunnissa. (TRA- FI/597/ /2013, kohta ) Keventimellä ja välystentarkastuslaitteella varustettu ajoneuvonostin tai tarkastuskuilu. Nostimen nostokyvyn tulee olla vähintään 3000 kg. Nostimen nostokorkeuden ja tarkastuskuilua käytettäessä kuilun syvyyden tulee olla vähintään 1,3 metriä. Lisäksi kuilun pituuden on oltava vähintään 5 metriä. Keventimellä on pystyttävä keventämään tarkastettavat akselistot. Keventimen maksimileveys tulee olla vähintään 1,5 metriä ja toimipaikalla on oltava vähintään yksi kevennin, jonka nostokyky on vähintään 1500 kg. Keventimen jatkopalojen tulee olla valmistajan hyväksymät. Välystentarkastuslaitteen täytyy soveltua katsastettavien ajoneuvojen tarkastukseen lukuun ottamatta perävaunuja. Laitteessa on oltava konekäyttöinen levy, jota voidaan liikuttaa pituus- ja sivuttaissuunnassa tai pituussuuntaisen liikkeen sijasta kiertävällä liikkeellä. (TRAFI/597/ /2013, kohta ) Pakokaasupäästöjen mittauslaitteet. Trafin määräyksen (TRA- FI/597/ /2013) kohdan mukaan kaikilla pakokaasupäästöjen mittauslaitteilla on pystyttävä tekemään tuloste tarkastuksesta. Kevyiden ajoneu-
22 22 vojen katsastustoimipaikalla vaadittavat pakokaasupäästöjen mittauslaitteet listataan määräyksessä seuraavasti: nelikaasuanalysaattori (mittauslaitelain 707/2011 ja asetuksen 211/2012 mittaustekniset suorituskykyvaatimukset täyttävä) OBD-tarkastuslaite sekä bensiini- että dieselkäyttöisille ajoneuvoille puristussytytteisellä moottorilla varustettujen ajoneuvojen päästöjen mittaamiseen soveltuva pakokaasujen läpinäkyvyyden mittaamiseen perustuva savutusmittari pyörimisnopeuden mittauslaite ottomoottorille (TRAFI/597/ /2013, kohta ) Akseli- tai telimassan mittaukseen soveltuva vaaka. Vaa alla täytyy kyetä punnitsemaan vähintään yksi akseli kerrallaan tai vaihtoehtoisesti se voi muodostua myös kahdesta pyöräkohtaisesta vaa asta, joissa voi olla omat pyöräkohtaiset näytöt. Mikäli vaaka on toimipaikalta erillään, etäisyys vaa an ja toimipaikan välillä saa olla enintään 2 kilometriä. Jos etäisyys katsastustilojen välillä on enemmän, tulee tiloissa olla omat vaa at. Rekisteröinti-, muutos- ja kytkentäkatsastuksissa käytettävien vaakojen on lisäksi täytettävä tiukemmat vaatimukset. (TRA- FI/597/ /2013, kohta ) Rekisteröinti-, muutos- ja kytkentäkatsastuksiin käytettävän vaa an tulee täyttää seuraavat vaatimukset: Vaa'an tulee olla mittauslaitelain 707/2011 ja asetuksen 400/2012 mukainen Suurin sallittu virhe kalibroinnissa saa olla enintään sellainen, joka on sallittu valtioneuvoston asetuksen 400/2012 taulukon 3 mukaisen luokan IIII vaa alle, jonka askelmäärä on vähintään 300. Vaa an kalibroinnin tulos mittausepävarmuuksineen tulee täyttää kyseinen vaatimus. Vaa an mittauskyvyn on oltava vähintään 4000 kg / akseli. Punnitus on voitava suorittaa siten että ajoneuvon kaikki pyörät ovat samassa tasossa. (TRAFI/597/ /2013, kohta )
23 23 Äänenpainetason mittari. Äänenpainetason mittarilta vaaditaan standardin ISO/IEC luokan 2 tai vastaavia ominaisuuksia. (TRA- FI/597/ /2013, kohta ) Heilahtelunvaimentimien testauslaite. Henkilö- ja pakettiautojen heilahtelunvaimentimien testauslaitteen tulee olla koneellisesti toimiva ravistava laite, jolla on pystyttävä testaamaan kokonaismassaltaan enintään 2500 kilon ajoneuvot. Laitteen tulee aiheuttaa pyörään pystysuuntainen edestakainen taajuudeltaan muuttuva liike. Mittausperiaatteen tulee olla EUSAMA, amplitudi tai Theta ja katsastustoimipaikalla on oltava laitteen valmistajan antamat yleiset tai mallikohtaiset ohjearvot mittaustulosten tulkintaa varten. (TRAFI/597/ /2013, kohta ) Valojen suuntauslaite. Valojen suuntauslaitteen tulee olla jalalla varustettu. Lisäksi laitteessa on oltava kohdistuslaite ja valotehomittari. (TRA- FI/597/ /2013, kohta ) Raskas kalusto Lista raskaiden ajoneuvojen katsastustoimipaikalla vähintään vaadittavista laitteista on Trafin antaman määräyksen (TRAFI/597/ /2013) kohdassa 3.2. Raskaiden ajoneuvojen katsastuksia suorittavalla toimipaikalla on oltava vähintään seuraavat laitteet: jarrudynamometri pakokaasupäästöjen mittauslaitteet keventimellä ja välystentarkistuslaitteella varustettu ajoneuvonostin tai tarkastuskuilu ajovalojen suuntaukseen ja valotehon mittaukseen soveltuva jalustalla varustettu tarkastuslaite
24 24 dynamometri sekä paineilmajarrujen tarkastuksessa tarpeelliset mittarit ja automaattiseen tietojen käsittelyyn perustuva mittauslaitteisto duomaticin tarkastuslaite akseli- tai telimassan mittaukseen soveltuva vaaka äänenpainetason mittari tarvittavat ajoneuvokohtaiset tarkastusvälineet ruostehakku (T- tai 7-mallinen, kahvan pituus väh. 150 mm, materiaali esim. 10 mm pyöröteräs) rengasrauta (pituus noin 0,7 m) varrella varustettu peili (esim. kierrejousien tarkastamista varten) varmennosmeisti (oltava yksikärkinen) ajoneuvon lasien valonläpäisykyvyn mittari tai vertailulasi (valonläpäisykyky %, vertailulasin nimellisarvo on oltava selvillä) poljinvoimamittari siirtoleukapihdit, joissa leukojen aukenema min 150 mm nopeudenrajoittimen tarkastusvälineet jarrulevyjen paksuuden mittaukseen soveltuva laite, sovelluttava jarrulevyjen mittaamiseen niiden ollessa ajoneuvossa paikallaan metrimitat: 10 ja 30 m käsivalaisimet
25 25 renkaan urasyvyyden mittauslaite perävaunun ABS-merkkivalon testauslaite auton/perävaunun sähköpistokkeen tarkastuslaite peilisapluuna peilien kuperuuden tarkastamista varten sapluunat vetolaitteiden tarkastamista varten kääntökehien tarkastustyökalu rekisteröinti-, muutos- ja kytkentäkatsastuksia varten digikamera (tarkkuus vähintään 2 megapikseliä ja oltava varustettu salamavalolla). (TRAFI/597/ /2013, kohta 3.2.) Dynamometri sekä paineilmajarrujen tarkastuksessa tarpeelliset mittarit ja automaattiseen tietojen käsittelyyn perustuva mittauslaitteisto. Jarrudynamometrin on täytettävä ISO standardin vaatimukset ja sen on toimittava raskaan kaluston jarrumittauksista annetun määräyksen TRA- FI/1123/ /2013 mukaisesti. Dynamometrillä on saavutettava 12 kn:n jarrutusvoima ja sen on oltava varustettu akselivetolaitteella tai nostettavilla teloilla, joilla aikaan saadaan vähintään 30 kn:n voima. (TRAFI/597/ /2013, kohta ) Pakokaasupäästöjen mittauslaitteet. Laitteen on sovelluttava puristussytytteisten moottorien päästöjen mittaamiseen ja mittauksen tulee perustua pakokaasujen läpinäkyvyyden mittaamiseen. Laitteella on pystyttävä tekemään tuloste tarkastuksesta. (TRAFI/597/ /2013, kohta ) Keventimellä ja välystentarkistuslaitteella varustettu ajoneuvonostin tai tarkastuskuilu. Keventimellä on pystyttävä keventämään tarkastettavat akselistot ja sen nostokyvyn on oltava vähintään kg. Keventimessä käytettävät jatkopalat on oltava valmistajan hyväksymää mallia. Nostimen nostokorkeuden ja tarkastuskuilun syvyyden tulee olla vähintään 1,3 metriä. Kuilua käytettäessä kuilun pituuden on oltava vähintään 9 metriä. Välystentarkastuslaitteessa tulee olla pituus-
26 26 ja sivuttaissuunnassa liikuteltava konekäyttöinen levy. Pituus- ja sivuttaissuuntaisen liikkeen on oltava vähintään 95 millimetriä ja liikenopeuden välillä 5 cm/s- 15cm/s. (TRAFI/597/ /2013, kohta ) Akseli- tai telimassan mittaukseen soveltuva vaaka. Vaa alla täytyy kyetä punnitsemaan vähintään yksi akseli kerrallaan tai vaihtoehtoisesti se voi muodostua myös kahdesta pyöräkohtaisesta vaa asta, joissa voi olla omat pyöräkohtaiset näytöt. Mikäli vaaka on toimipaikalta erillään saa etäisyys vaa an ja toimipaikan välillä olla enintään 2 kilometriä. Jos etäisyys katsastustilojen välillä on enemmän, tulee tiloissa olla omat vaa at. Rekisteröinti-, muutos- ja kytkentäkatsastuksissa käytettävien vaakojen on lisäksi täytettävä tiukemmat vaatimukset. (TRA- FI/597/ /2013, kohta ) Rekisteröinti-, muutos- ja kytkentäkatsastuksiin käytettävän vaa an tulee täyttää seuraavat vaatimukset: Valtioneuvoston asetuksen 400/2012 taulukon 3 n 400/2012 mukainen Suurin sallittu virhe kalibroinnissa saa olla enintään sellainen, joka on sallittu valtioneuvoston asetuksen 400/2012 taulukon 3 mukaisen luokan IIII vaa alle, jonka vakausaskel on 20 kg Vaa an mittauskyvyn tulee olla vähintään kg Punnitus on voitava suorittaa siten että ajoneuvon kaikki pyörät ovat samassa tasossa (TRAFI/597/ /2013, kohta ) Äänenpainetason mittari. Äänenpainetason mittarilta vaaditaan standardin ISO/IEC luokan 2 tai vastaavia ominaisuuksia. (TRA- FI/597/ /2013, kohta ) Valojen suuntauslaite. Valojen suuntauslaitteen tulee olla jalalla varustettu. Lisäksi laitteessa on oltava kohdistuslaite ja valotehomittari. (TRA- FI/597/ /2013, kohta )
27 Laitteiden kalibrointi Sen lisäksi, että laitteet ovat määräysten mukaiset, tulee ne myös kalibroida säännöllisesti luotettavuuden takaamiseksi. Trafin antaman määräyksen (TRA- FI/597/ /2013) kohdassa 3.2 määritetään laitteiden kalibrointia koskevat vaatimukset. Ellei Euroopan Unionin lainsäädännöstä muuta johdu, katsastuksessa käytettävät laitteet on kalibroitava säännöllisesti siten, että niiden jäljitettävyys toteutuu ja kalibroinnin tuloksena saadaan mittausepävarmuus. Laitteen valmistajan ohjeissa voidaan antaa suosituksia kalibrointiväleistä. Kalibrointien aikaväli saa kuitenkin olla enintään: kk vaa at kk pakokaasupäästöjen (pl. OBD), jarrujen ja äänentason mittalaitteille Kalibroinnin ja virityksen saa suorittaa kalibroitaviin laitteisin ja niiden rakenteeseen perehtynyt, riittävät mittaustekniikan tiedot omaava pätevä taho, joka pystyy toteuttamaan kalibroinnin siten, että jäljitettävyysvaatimuksen täyttyvät ja antamaan sille mittausepävarmuusarvion. (TRAFI/597/ /2013, kohta 3.2.) 3.3 Tilavaatimukset Katsastustoimintalain (L 957/2013) 12 :ssä katsastuspaikalle riittäviksi toimitiloiksi määritetään tilat, joissa katsastukset voidaan suorittaa asianmukaisesti ja säästä riippumatta. Lisäksi lain mukaan toimipaikan tilojen tulee sijaita toistensa läheisyydessä. Trafin antaman määräyksen (TRAFI/597/ /2013) kohdassa 2 annetaan tarkemmat määräykset koskien katsastustoimipaikan tiloja ja niiden etäisyyttä toisistaan. Määräyksen mukaan sekä kevyiden että raskaiden ajoneuvojen katsastustoimipaikoilla katsastukset pitää pystyä suorittamaan sisätiloissa. Kevyiden ajoneuvojen katsastustoimipaikan tiloissa tulee pystyä tarkistamaan vähintään 2,5 metriä leveä, 3,0 metriä korkea ja 6,0 metriä pitkä ajoneuvo. Raskaan kaluston katsastustoimipaikan tiloissa tulee puolestaan pystyä tarkastamaan vähintään 2,6
28 28 metriä leveä, 4,4 metriä korkea ja 25,25 metriä pitkä ajoneuvoyhdistelmä. Raskaan kaluston katsastushallin tulee määräyksen mukaan olla lisäksi vapaalta korkeudeltaan vähintään 4,45 metriä ja sisäpituudeltaan vähintään 18 metriä. Samaan katsastustoimipaikkaan kuuluvien toimitilojen välinen ajomatka saa olla enintään 10 kilometriä ja tiloista toiseen ajettaessa saa kulua enintään 15 minuuttia (TRAFI/597/ /2013, kohta 2.3). Lisäksi määräyksen mukaan yksittäisen ajoneuvon tarkastus on pystyttävä suorittamaan yhdessä paikassa punnitusta lukuun ottamatta. Lisäksi määräyksen (TRAFI/597/ /2013) kohdassa 4 määrätään, että toimitilojen ja laitteiden on oltava sellaiset, joissa ajoneuvo voidaan katsastaa kenenkään tietosuojaa vaarantamatta. Määräyksen mukaan toimitilojen tulee olla järjestetty siten, että rekisterikilpien, lomakkeiden ja asiakirjojen turvallinen ja asianmukainen säilytys on mahdollista. 3.4 Henkilöstövaatimukset Katsastustoimintalain (L 957/2013, 2. luku, 7 ) mukaisesti katsastusluvan hakijan palveluksessa tulee olla katsastustoiminnasta vastaava henkilö. Trafin erityisasiantuntija Markku Kärkkäisen (2015) mukaan katsastustoiminnasta vastaava henkilö yleensä toimii myös itse katsastajana ja voi olla myös katsastustoimipaikan ainoa katsastaja. Katsastajien ja katsastustoiminnasta vastaavan henkilön tulee olla luotettavia. Katsastustoimintalain 15 :ssä säädetään katsastajan ja katsastustoiminnasta vastaavan henkilön luotettavuudesta seuraavasti: Katsastustoiminnasta vastaavan henkilön ja katsastajan on oltava luotettavia. Edellä 1 momentissa tarkoitettua henkilöä ei pidetä luotettavana, jos hänet on tuomittu: 1) kymmenen viimeisen vuoden aikana vähintään kahden vuoden pituiseen vankeusrangaistukseen
29 29 2) viiden viimeisen vuoden aikana rangaistukseen vakavasta ajoneuvojen katsastusta, rekisteröintiä tai verotusta koskevien säännösten rikkomisesta taikka yli kuuden kuukauden, mutta alle kahden vuoden pituiseen vankeusrangaistukseen muusta rikoksesta, jonka katsotaan osoittavan henkilön olevan ilmeisen sopimaton harjoittamaan katsastustoimintaa 3) kolmen viimeisen vuoden aikana enintään kuuden kuukauden pituiseen vankeusrangaistukseen rikoksesta, jonka katsotaan osoittavan henkilön olevan ilmeisen sopimaton suorittamaan katsastustehtäviä 4) kolmen viimeisen vuoden aikana toistuvasti sakkorangaistuksiin muista liikennerikoksista kuin liikennerikkomuksista. Edellä 1 momentissa tarkoitettua henkilöä ei myöskään pidetä luotettavana: 1) rikossyytteen ja sen edellyttämien tutkimusten ajan, jos näillä voi olla vaikutusta henkilön edellytyksiin hoitaa tehtäväänsä 2) jos hänet on tuomittu tai määrätty ajokieltoon, eikä ajokielto ole päättynyt 3) enintään viiden vuoden ajan, jos hän on toiminnallaan aiheuttanut muusta kuin tässä pykälässä tarkoitetusta syystä katsastusluvan peruuttamisen 43 :n 3 momentin nojalla 4) jos viiden viimeisen vuoden aikana hänen toimintansa vuoksi on 44 :n nojalla annettu toistuvasti katsastustoiminnan harjoittamiseen liittyviä huomautuksia tai kirjallisia varoituksia taikka häntä on 44 :n nojalla kielletty suorittamasta katsastuksia. (L 957/2013, 3. luku, 15.) Katsastaja Katsastajalta edellytetään peruskoulutusta sekä jatkokoulutusta, joka koostuu määräaikaiskatsastuskoulutuksesta, siihen liittyvästä harjoittelusta, erikoiskoulutuksesta ja määräajoin suoritettavasta täydennyskoulutuksesta. (L 957/2013, 3. luku, 17 ). Vaaditusta peruskoulutuksesta kerrottiin tarkemmin jo tämän työn kohdassa 2.3. Jatkokoulutuksena vaaditaan katsastustehtäviä vastaavaa määrä-
30 30 aikaiskatsastuskoulutusta sekä ammattitaidon säilyttämiseksi tarkoitettua täydennyskoulutusta (L 957/2013, 3. luku, 19 ). Raskaan kaluston jarrujen laajoihin tarkastuksiin sekä kevyen ja raskaan kaluston rekisteröinti-, muutos- ja kytkentäkatsastuksiin vaaditaan laissa lisäksi myös erikoiskoulutusta. Kevyiden ajoneuvojen määräaikaiskatsastuskoulutukseen pääsemiseksi vaaditaan lisäksi korjaamokokemusta ajoneuvoalalta seuraavasti: kuusi kuukautta ammattikorkeakoulun ajoneuvotekniikan perus- ja ammattiopintojen suorittamisen lisäksi kaksitoista kuukautta muiden soveltuvien ammattikorkeakoulun konetekniikan perus- ja ammattiopintojen suorittamisen lisäksi kolme vuotta soveltuvan ammattitutkinnon tai erikoisammattitutkinnon lisäksi. (L 957/2013, 3. luku, 19.) Raskaan kaluston määräaikaiskatsastuskoulutukseen pääsemiseksi vaaditaan lisäksi kuuden kuukauden kokemus kevyen kaluston määräaikais- ja valvontakatsastuksista. Raskaan kaluston jarrujen laajan tarkastuksen erikoiskoulutukseen pääsemiseksi vaaditaan suoritettua raskaan kaluston määräaikaiskatsastuskoulutusta. Kevyen ja raskaan kaluston rekisteröinti-, muutos- ja kytkentäkatsastuksien erikoiskoulutukseen pääseminen vaatii puolestaan kuuden kuukauden kokemusta vastaavien ajoneuvojen määräaikais- ja valvontakatsastuksista. (L 957/2013, 3. luku, 19.) Katsastustoiminnasta vastaava henkilö Katsastustoiminnasta vastaavalta henkilöltä edellytetään samoja jatkokoulutuksia kuin katsastajalta kaikkiin katsastustoimipaikan katsastusoikeuksien mukaisiin tehtäviin (L 957/2013, 3. luku, 21 ). Lisäksi katsastuksesta vastaavalta henkilöltä vaaditaan laissa riittävää käytännön kokemusta katsastustehtävistä. Katsastuksesta vastaavalta henkilöltä vaadittavasta käytännön kokemuksesta säädetään tarkemmin asetuksessa 199/2014 seuraavasti:
31 31 Katsastustoiminnasta vastaavalla tulee olla monipuolista käytännön kokemusta katsastuksista ja niihin liittyvistä tarkastuksista. Katsastustoimintalain 6 :n 1 momentin 1 kohdan mukaisia kevyiden ajoneuvojen määräaikais- ja valvontakatsastuksia suorittavan katsastustoimipaikan katsastustoiminnasta vastaavalla tulee olla työkokemusta kevyiden ajoneuvojen määräaikais- ja valvontakatsastuksista vähintään kuuden kuukauden päätoimista työskentelyä vastaava aika. Katsastustoimintalain 6 :n 1 momentin 2 kohdan mukaisia raskaiden ajoneuvojen määräaikais- ja valvontakatsastuksia suorittavan katsastustoimipaikan katsastustoiminnasta vastaavalla tulee olla 2 momentissa tarkoitettu kokemus. Lisäksi hänellä tulee olla työkokemusta raskaiden ajoneuvojen määräaikais- ja valvontakatsastuksista sekä jarrujen perus- ja laajoista tarkastuksista vähintään yhden kuukauden päätoimista työskentelyä vastaava aika. Katsastustoimintalain 6 :n 1 momentin 3 kohdan mukaisia kevyiden ajoneuvojen rekisteröinti-, muutos- ja kytkentäkatsastuksia suorittavan katsastustoimipaikan katsastustoiminnasta vastaavalla tulee olla 2 momentissa tarkoitettu kokemus. Lisäksi hänellä tulee olla työkokemusta kevyiden ajoneuvojen rekisteröinti-, muutos- ja kytkentäkatsastuksista kustakin yhteensä vähintään yhden kuukauden päätoimista työskentelyä vastaava aika. Katsastustoimintalain 6 :n 1 momentin 4 kohdan mukaisia raskaiden ajoneuvojen rekisteröinti-, muutos- ja kytkentäkatsastuksia suorittavan katsastustoimipaikan katsastustoiminnasta vastaavalla tulee olla 3 ja 4 momentissa tarkoitettu kokemus. Lisäksi hänellä tulee olla työkokemusta raskaiden ajoneuvojen rekisteröinti-, muutos- ja kytkentäkatsastuksista kustakin yhteensä vähintään yhden kuukauden päätoimista työskentelyä vastaava aika. (A 199/2014, 15.) 3.5 Riippumattomuusvaatimukset Koska katsastustoiminta lasketaan julkiseksi hallintotehtäväksi, on toiminnassa noudatettava hallintolain 434/2004 esteellisyyssäännöksiä (TRA- FI/14993/ /2014, kohta 1). Katsastustoimintalain (L 957/2013, 3. luku) 24 :ssä säädetään kuitenkin poikkeus, jonka nojalla katsastaja saa suorittaa ajoneuvolle määräaikais- ja valvontakatsastuksen, vaikka hänen työnantajansa on tuonut ajoneuvon maahan, myynyt sen tai jota on tämän yrityksessä korjattu tai huollettu.
32 32 Määräaikais ja valvontakatsastuksissakin on kuitenkin erotettava katsastus ja muu ajoneuvoon kohdistuva toimenpide ajallisesti ja muuten selvästi toisistaan (L 957/2013, 3. luku, 23 ). Lisäksi lain mukaan katsastustoimipaikalla tulee olla katsastus saatavilla erikseen hinnoiteltuna erillisenä toimenpiteenä. Katsastusten ja muiden toimien erottaminen tarkoittaa käytännössä sitä, että ajoneuvon korjaaminen kesken katsastuksen on kiellettyä (TRAFI/14993/ /2014, kohta 3). Trafin ohjeessa määrätään myös, että katsastaja ei saa katsastaa työnantajansa omistamaa tai hallitsemaa ajoneuvoa. Ohjeen mukaan katsastaja ei myöskään saa katsastaa ajoneuvoa, jonka korjaukseen tai huoltoon hän on osallistunut edellisten 12 kuukauden sisällä tai edellisen katsastuksen jälkeen. Asian valvomiseksi korjaamon, jolla on myös katsastuslupa, on pidettävä henkilötasolle ulottuvia tallenteita tehdyistä huolloista ja korjauksista ja nämä tiedot on säilytettävä neljä vuotta (A 198/2014, 6 ). Rekisteröinti-, muutos- ja kytkentäkatsastuksiin lupaa hakevan yrityksen tulee edelleen olla riippumaton. Riippumattomuuden perusteista säädetään katsastustoimintalain 11 :ssä seuraavasti: Rekisteröinti-, muutos- ja kytkentäkatsastuksiin oikeuttavan katsastusluvan hakijaa pidetään riippumattomana, jos hakija taikka yhtiömuodossa toimivaan hakijaan määräävässä asemassa oleva ei harjoita tai ole kaupallisesti, taloudellisesti tai muuten riippuvuussuhteessa siihen, joka harjoittaa 1) ajoneuvojen tai niiden osien valmistusta, maahantuontia, kauppaa, suunnittelua, markkinointia, korjausta tai huoltoa 2) vakuutustoimintaan liittyvää ajoneuvojen vahinkotarkastustoimintaa 3) luvanvaraista liikennettä. (L 957/2013, 2. luku, 11.) 3.6 Laadunhallintajärjestelmä Yhtenä katsastusluvan saamisen vaatimuksena on, että luvan hakijalla on sertifioitu laadunhallintajärjestelmä. Katsastustoimintalain mukaan katsastusluvan myöntämisen edellytyksenä on, että